EkBass/fiwiki-20250220-pages-articles huggingface dataset:
Rask

Rask on sukunimi, joka on esimerkiksi seuraavilla henkilöillä: *Agnes Rask (1922–2005), suomenruotsalainen kirjailija *Fanny Rask (s. 1991), ruotsalainen jääkiekkoilija *Grethe Rask (1930–1977), tanskalainen lääkäri, yksi ensimmäisistä AIDS:iin kuolleista *Hermanni Rask, suomalainen tanssija *Joonas Rask (s. 1990), suomalainen jääkiekkoilija *Kaarto Rask (1928–2001), suomalainen kuulantyöntäjä *Maija Rask (s. 1951), suomalainen poliitikko *Mikko Rask (s. 1970), suomalainen osallisuustutkija ja ympäristöpolitiikan dosentti *Rasmus Rask (1787–1832), tanskalainen kielitieteilijä *Regina Rask (s. 1962), suomalainen toimittaja ja kirjailija *Shadia Rask (s. 1987), suomalainen väestötutkija ja yhdenvertaisuuskouluttaja *Tuukka Rask (s. 1987), suomalainen jääkiekkoilija *Victor Rask (s. 1993), ruotsalainen jääkiekkoilija.
Shades of Nowhere

Shades of Nowhere on turkulainen rockyhtye, joka perustettiin syksyllä 2005. Lokakuussa 2011 yhtyeen jäsenet perustivat levy-yhtiö Bad New Musicin. == Historia == Syksyllä 2005 Shades of Nowheren laulaja-kitaristi Jarno perusti yhtyeen. Loppuvuodesta 2006 Jarno löysi Muusikoiden.netin kautta rumpalin, Juhan. Toukokuussa 2007 mukaan liittyivät basisti Mirka ja kosketinsoittaja Tuomo. Loppukesästä soolokitaristiksi löytyi Antti. Syksyllä 2007 Shades of Nowhere sopi levyn julkaisusta Rock-Rooster Recordsin kanssa. Levy-yhtiö meni kuitenkin konkurssiin ennen kuin yhtye ehti julkaista levyn. Heinäkuussa 2008 yhtye päätti tehdä levyn vanhoilla, Jarnon kerrostaloyksiössään tekemillä miksauksilla. 25. elokuuta 2008 julkaistiin omakustannelevy We are now here, we are nowhere. Hieman ennen levyn julkaisua yhtyeen kokoonpano muuttui. Muusikoiden.netin kautta löytyi uusi basisti Jami, ja hänen kauttaan uusi rumpali Arska. Vähän tämän jälkeen yhtyeeseen liittyi uusi kitaristi Matias. Taustalaulajana toimi Saana. Loppuvuodesta 2008 Shades of Nowhere voitti Metal Grand Prix 2008 -kilpailuun. Voiton myötä yhtye sai uudet promokuvat ja se pääsi nauhoittamaan "Stage of Tragedy" -singlen SN-Audio Productionsin studiolla. Syksyllä 2009 yhtyeeseen löytyi pitkän etsinnän jälkeen vakituinen kosketinsoittaja Laura. Helmikuussa 2010 julkaistiin seuraava EP, viisi kappaletta sisältänyt Rusted Hopes. Se nauhoitettiin Ulvilassa Ansa Studiolla. Loppuvuosi kului keikkaillessa ympäri Suomea. Syksyllä 2010 Shades of Nowheren jäsenet päättivät perustaa oman levy-yhtiön, Bad New Musicin ja 16. lokakuuta 2010 järjestettiin ensimmäinen Bad New Music Festival Turussa S-Osiksella. Loppuvuodesta 2010 yhtye suuntasi taas Ulvilaan Ansa Studiolle ja nauhoitti 9. maaliskuuta 2011 ilmestyneen Anthems For The Ens -albumin. Maaliskuussa 2011 kitaristi Matias päätti jättää yhtyeen henkilökohtaisiin syihin vedoten, ja tilalle yhtyeeseen liittyi Kitarasankari 2010 -kilpailun voittaja Hata Salmi. Muutaman kuukauden kuluttua Hata liittyi kuitenkin Negative-yhtyeeseen, mutta soitti samalla joitakin keikkoja myös Shades of Nowheren kanssa. Joillakin keikoilla häntä tuurasi Antti Kolehmainen. Loppuvuodesta 2011 yhtyeen kokoonpano muuttui jälleen. Kitaristiksi tuli Antti Kallio, Jamin tilalle basistiksi pestattiin Timo Vesterinen ja Lauran tilalle koskettimiin tuli Tuomas Riihimäki. Taustalaulaja Tarun tilalle yhtyeeseen tuli Emmi jonka jälkeen Riina Ekström. == Jäsenet == * Arska Toivonen – rummut * Timo Vesterinen – basso * Tuomas Riihimäki – koskettimet * Jarno Hiltunen – laulu, kitara * Antti Kallio – kitara == Lähteet == # http://www.shadesofnowhere.com/ # http://www.myspace.com/shadesofnowhere2 # http://ylakulo.fi/ohjelma/son/ == Aiheesta muualla == * Yhtyeen kotisivut * Yhtyeen Myspace Luokka: Suomalaiset rockyhtyeet
Heteropteryx dilatata

Heteropteryx dilatata on suurikokoinen kummitussirkka. Heteropteryx dilatata -naaras on vihreä ja koiras ruskea. Naaras kasvaa noin 15 cm pitkäksi ja koiras 10 cm pitkäksi. == Levinneisyys == Heteropteryx dilatata-lajia tavataan luonnossa ainoastaan Malesiassa. == Käyttäytyminen == H. dilatata on yöaktiivinen ja se puolustautuu napauttamalla piikikkäät jalkansa häiritsijään. == Ravinto == H. dilatata on kasvinsyöjä ja sen ruokavalioon kuuluvat muun muassa mustaviinimarjat, vadelmat ja ruusut. == Hoito terraariossa == Lämpötilan pitää olla 20–30 °C ja suhteellisen ilmankosteuden 70–90 %. == Lähteet == * www.keepinginsects.com == Aiheesta muualla == * Sirkat.net: Heteropteryx dilatata Luokka:Kummitussirkat Luokka:Lemmikkieläimet
Velkuanmaa

Velkuanmaa on saari Saaristomerellä Naantalin kaupungissa, entisessä Velkuan kunnassa. Se on yksi Velkuan suurimmista saarista ja asuttu jo keskiajalta lähtien. Saaren pinta-ala on 7,1 neliökilometriä ja vakituisia asukkaita on 33. Vapaa-ajan asuntoja saarella on 88 (pois lukien vapaa-ajan asunnot, joissa asutaan pysyvästi). Saarelle ei ole kiinteää tieyhteyttä. Saaren eteläosassa sijaitsee Velkuankaupunki, jossa torppareille jaettiin aikoinaan parikymmentä talonpaikkaa ja asutus oli tiheää. Siellä oli vuorotellen joku niin sanottuna pormestarinakin. Velkuankaupungissa oli muun muassa katu-nimisiä teitä kuten Pitkäkatu ja Rantakatu. Vuonna 2011 alueella oli vielä Klapinhakkaajankatu.Lauri Valkosen kirjoitus, luettu 3.7.2012 Velkuankaupunkilaisista puhuttaessa muut saarelaiset puhuivat "niistä kaupunkilaisista". == Palvelut == thumb|left|Kuvassa Kaupungintie nähtynä Saarentien ja Kaupungintien risteyksestä Velkuankaupungissa, Velkuanmaalla. Saarella ei juurikaan ole palveluita. 1900-luvun alussa Velkualle päätettiin perustaa koulu ja Velkuanmaan sekä Salavaisten asukkaat kannattivat koulua Velkuanmaalle, kun taas teersalolaiset ja palvalaiset Palvaan. Velkuan koulu valmistui Palvaan vuonna 1910 ja se sijaitsee siellä edelleen. Muut lähimmät palvelut kuten kauppa, kirjasto, päiväkoti ja kaupungin yhteispalvelupiste sijaitsevat Livonsaaren Teersalossa. == Liikenne == Velkuanmaalle ei ole kiinteää tieyhteyttä, vaan saaren kulkee lossi Palvan saaresta, josta edelleen toinen lossi Livonsaareen. Saareen jatkuu pienen matkaa lossirannasta Palvasta tuleva yhdystie 12246. Saaren läpi kulkevan tien nimi on sen eri osissa Velkuanmaantie, Kaupungintie ja Martinmaantie. Velkuanmaan lauttavälin pituus on 940 metriä ja väliä liikennöi lautta numero 171, jonka kantavuus on 44 tonnia ja se kykenee kuljettamaan kerrallaan noin kymmenen henkilöautoa. Lossi kulkee jokaisena päivänä ympäri vuorokauden, mutta yöllä se pitää tilata erikseen. Vuonna 2003 Lounais-Suomen saariston 17 lossivälistä ainoastaan välejä Teersalo–Palva ja Palva–Velkuanmaa ei ole suunniteltu korvattavaksi kiinteällä tieyhteydellä. Velkuanmaahan liikennöi toisinaan myös yhteysalus M/S Kivimo Velkuan reittialueella. Alukselle mahtuu 8 henkilöautoa ja 50 matkustajaa tai vaihtoehtoisesti vain matkustajia ottavana 70. Ennen saareen kulki lossin sijaan yhteysalus. Vaihelan rannasta lähtee viitoitettu 2,4 metrin kulkusyvyinen veneväylä. == Lähteet == Luokka:Naantalin saaret Luokka:Velkua
DR Byenin metroasema

DR Byen on Kööpenhaminan metron linjan M1 asema Tanskan pääkaupungissa Kööpenhaminassa. Asema sijaitsee Amagerin saarella joukkoliikenteen maksualueilla 1 ja 3. DR Byenin asema on avattu vuonna 2002. Asema on saanut nimensä viereisestä Tanskan yleisradioyhtiö Danmarks Radion pääkonttorialueesta DR Byenistä. Asemalta on lyhyt matka myös Kööpenhaminan konserttitalolle. Metrojunia liikennöi Kööpenhaminan keskustan kautta Vanløseen ja vastakkaiseen suuntaan Vestamageriin. == Lähteet == == Aiheesta muualla == *DR Byenin asema Kööpenhaminan metron verkkosivuilla Luokka:Kööpenhaminan metroasemat
Chandra-avaruusteleskooppi

Chandra-avaruusteleskooppi on NASAn maapallon kiertoradalle 23. heinäkuuta 1999 laukaisema avaruusobservatorio, jossa on röntgenalueella toimiva teleskooppi. Chandra on saanut nimensä intialais-amerikkalaisen nobelistin ja tähtitieteilijän Subrahmanyan Chandrasekharin mukaan. Koska Maan ilmakehä absorboi röntgensäteilyn estäen maanpäällisen havainnoinnin, on röntgenalueen teleskoopit vietävä avaruuteen. __NOTOC__ == Tekninen kuvaus == Chandra- teleskooppi, jonka massa on 4 790 kilogrammaa, kiertää elliptistä rataa 16 000–133 000 kilometrin korkeudella. Kiertoaika on noin 64 tuntia ja radan elliptisen muodon ansiosta havaintoaikaa on 55 tuntia kerrallaan. Röntgenalueella tavanomaiset optiset teleskoopit eivät toimisi, koska läpitunkevat röntgensäteet menisivät normaalisti aineen läpi tai imeytyisivät siihen. Sen sijaan Chandrassa ja vastaavissa röntgenalueen observatorioissa käytetään niin sanottua Wolter-teleskooppia, jossa peileinä on sisäkkäisiä parabolisia ja hyperbolisia sylintereitä, joihin iskeytyvien säteiden kohtaamiskulma on hyvin pieni ja säteet hiveltävät pinnasta korkeintaan 0,16–2 asteen heijastuskulmalla. == Chandran ottamia kuvia == Tiedosto:Sn2006gy CHANDRA x-ray.jpg|Supernova (ylempi) galaksissa NGC1260. Tiedosto:PSR B1509-58 full.jpg|Pulsari PSR B1509-58. Tiedosto:Sn87a.jpg|Supernova SN 1987A Chandran ja Hubblen kuvaamina. ==Katso myös== * NuSTAR * Hubble-avaruusteleskooppi == Lähteet == == Aiheesta muualla == * * * * * Luokka:Avaruusteleskoopit Luokka:Satelliitit
Jääkiekon nuorten maailmanmestaruuskilpailut 2003

Jääkiekon nuorten maailmanmestaruuskilpailut 2003 pelattiin Kanadassa ja maailmanmestaruuden voitti Venäjä. == Otteluareenat == Halifax Sydney Halifax Metro Centre Kapasiteetti: 10 595 Centre 200 Kapasiteetti: 4 881 Centre 200 == Alkusarja == === Lohko A === Joukkue O V T H TM PM P 4 4 0 0 21 7 8 4 3 0 1 15 9 6 4 2 0 2 15 8 4 4 1 0 3 10 15 2 4 0 0 4 6 28 0 === Lohko B === Joukkue O V T H TM PM P 4 4 0 0 21 6 8 4 2 1 1 12 9 5 4 2 1 1 8 7 5 4 1 0 3 12 16 2 4 0 0 4 3 18 0 == Putoamissarja == Joukkue O V T H TM PM P 3 3 0 0 15 7 6 3 2 0 1 15 11 4 3 1 0 2 8 13 2 3 0 0 3 6 13 0 == Pudotuspelit == === Puolivälierät === === Välierät === === Sijoitusottelu 5. sijasta === === Pronssiottelu === === Loppuottelu === == Lopputulokset == Sija Joukkue Venäjä Kanada Suomi 4\. Yhdysvallat 5\. Slovakia 6\. Tšekki 7\. Sveitsi 8\. Ruotsi 9\. Saksa 10\. Valko-Venäjä http://www.iihf.com/hockey/x/0203/W20/0203/scripts/standings/pg000006.htm Saksa ja Valko-Venäjä putosivat 1. divisioonaan. ==Palkinnot== ===IIHF:n valitsemat turnauksen parhaat pelaajat=== *Paras maalivahti: Marc-André Fleury *Paras puolustaja: Joni Pitkänen *Paras hyökkääjä: Igor Grigorenko === Turnauksen tähdistökentällinen === *Maalivahti: Marc-André Fleury *Puolustajat: Carlo Colaiacovo, Joni Pitkänen *Hyökkääjät: Yuri Trubachev, Igor Grigorenko, Scottie Upshall == Lähteet == * Kisat IIHF:n sivuilla * TSN:n artikkeli turnauksesta * Passionhockey.com: IIHF U20 2003 * Hockeyarchives: IIHF U20 2003 * hokej.snt.cz - Juniors 2003 ===Viitteet=== 2003 Luokka:Vuoden 2003 jääkiekko Luokka:Kanadan jääkiekko Luokka:Nova Scotia
Microsoft Small Basic

Small Basic on Microsoftin kehittämä ohjelmointikieli, jonka tarkoituksena on opettaa koululaisia ja aloittelevia koodareita koodaamaan. Siihen on otettu perussääntöjä eri ohjelmointikielistä, kuten javasta c:stä ja C++:ssasta. Jotta Small Basicin ohjelmoinnin voi aloittaa, pitää ladata ohjelman kotisivulta työkalu/tulkki, jolla tehdään ja testataan ohjelman toimintaa. Työkalu sisältää esim. "Turtle"-nimisen ohjelmiston sisäisen objektin ja mahdollisuuden siirtää/mahdollisesti muuntaa koodi Visual Basiciin. Turtle on graafinen 2-ulotteinen objekti, jota voi käskeä liikkumaan, kääntymään, lopettamaan piirtämästä viivaa perässään yms. == Aiheesta muualla == * Ohjeman kotisivut * Category:Microsoft Small Basic Microsoft Small Basic -ohjelmassa toteutetut tehtävät rosettacode.org-palvelussa Luokka:BASIC-sukuiset ohjelmointikielet Luokka:Microsoftin ohjelmistot Luokka:Ohjelmointiympäristöt
Luettelo suolla kasvavista kasveista

Luettelo suolla kasvavista kasveista sisältää suokasveja eli kasveja, jotka elävät suolla ja soisilla alueilla. == Luettelo Suomen suokasveista == * rahkasammalet * muurain eli lakka eli hilla * isokarpalo * pikkukarpalo * suokukka * kihokit * suopursu * tupasvilla * korpiorvokki * töppövilla * lettorikko * luhtavilla * luikat * raate * mähkä * leväkkö * vaivero * vaivaiskoivu * maariankämmekkä * rantanuijasara * juolukka == Kuvia == Tiedosto:Ledum palustre bluete.jpeg|Suopursu kukinnassa Tiedosto:Hjortron.png|Lakka, hilla eli suomuurain Tiedosto:Moltebeere Bluete.JPG|Hillan kukka Tiedosto:Selaginella selaginoides a1.jpg|Mähkä Tiedosto:Saxifraga hirculus 2001-07-15.jpg|Lettorikko Suo Luokka:Suot
Viraltapano

Viraltapano on Suomessa virkamiehelle tuomittava erityisrangaistus. Sitä ei koskaan tuomita ainoana rangaistuksena. Jos virkamies, julkista luottamustehtävää hoitava henkilö tai julkista valtaa käyttävä henkilö tuomitaan elinkaudeksi vankeuteen, hänet on myös tuomittava pantavaksi viralta. Viraltapano on tuomittava myös, jos tällainen henkilö tuomitaan vähintään kahdeksi vuodeksi vankeuteen, ellei tuomioistuin katso hänen sopivan edelleen virkamieheksi tai hoitamaan julkista tehtävää. Jos henkilö tuomitaan kahta vuotta lyhyemmäksi ajaksi tahallisesta rikoksesta, hänet voidaan tuomita myös viraltapantavaksi, mikäli oikeus katsoo, ettei hän sovi virkamieheksi tai hoitamaan julkista tehtävää. Yleisillä vaaleilla valittua julkisyhteisön edustajiston jäsentä ei kuitenkaan saa tällä perusteella tuomita pantavaksi viralta tehtävästään. Näissä tapauksissa viraltapano käsittää sen viran ja julkisen tehtävän tai niiden virkojen ja julkisten tehtävien menettämisen, jotka tuomitulla tuomitsemishetkellä on. Suppeampana viraltapano on mainittu useimpien virkarikosten (Suomen rikoslaki 40. luku) lisärangaistuksena, jolloin se käsittää sen viran tai julkisen tehtävän menettämisen, jossa rikos tehtiin. Jos virkamies on siirtynyt uuteen vastaavanlaiseen virkaan, viraltapano käsittää tämän viran menettämisen. Neljässä edellisessä tilanteessa viraltapano on seuraamuksena harkinnanvarainen ja kahdessa törkeimmässä pakollinen. Vuoteen 1969 saakka virkamies voitiin viraltapanon ohella, rikoslain 2. luvun 11. pykälän mukaan, tuomita lisärangaistuksena maan palvelukseen kelpaamattomaksi vähintään yhdeksi ja enintään 15 vuodeksi. Tämä merkitsi sitä, että kyseistä henkilöä ei voitu rangaistusajan kuluessa nimittää tai valita mihinkään sellaiseen virkaan, toimeen tai tehtävään, jonka haltija oli rikoslain 2. luvun 14. pykälän mukaan virkamies. Otavan iso tietosanakirja, osa 5. Helsinki: Otava, 1963. ==Lähteet== Luokka:Rangaistusmenetelmät
Joukkuepeli

Joukkuepeli on urheilua, jossa useamman kuin yhden jäsenen muodostamat joukkueet kilpailevat toisiaan vastaan. Kesäolympialaisten 2020 ohjelmassa oli 11 joukkuepeliä: baseball, rugby-7, softball, jalkapallo, koripallo, 3x3 koripallo, käsipallo, lentopallo, rantalentopallo, maahockey ja vesipallo. Talviolympialaisten ohjelmassa ovat jääkiekko ja curling. Olympic.org: 35 sports Pesäpallo on Suomen kansallispeli. Monella ensisijaisesti yksilölajilla on myös joukkuekilpailu, kuten tenniksellä, purjehduksella, kelkkailulla ja soudulla. Joukkuekilpailuiksi kutsutaan lisäksi sellaisia yksilölajien kilpailumuotoja, joissa joukkueen tulokseen lasketaan yhteen joukkueen osanottajien henkilökohtaiset tulokset. Tällaisia kilpailumuotoja ovat esimerkiksi joukkuemäkihyppy, viestikilpailut, golfin Ryder Cup, ammunta, shakkiolympialaiset ja yleisurheilun Suomi–Ruotsi-maaottelu. ==Lähteet== == Aiheesta muualla == *
SN 1987A

SN 1987A oli läheisessä kääpiögalaksissa Suuressa Magellanin pilvessä (LMC), sen Tarantula-kaasusumussa, räjähtänyt tähti eli supernova. Supernova SN 1987A on 168 000 valovuoden etäisyydellä. Supernovan valo saavutti maan 23. helmikuuta 1987. Pian räjähdyksen havaitsemisen jälkeen tunnistettiin, että räjähtänyt tähti oli ollut +12 magnitudin Sanduleak -69° 202, sininen superjättiläistähti. Tämä oli odottamatonta, koska tuolloisten käsitysten mukaan sinisten superjättiläisten ei pitänyt räjähtää supernovina. SN1987A:n löysivät ensiksi 24. helmikuuta 1987 Ian Shelton ja Oscar Duhalde Las Campanasin observatoriossa Chilessä sekä heistä riippumattomasti Albert Jones Uudessa Seelannissa. Supernova oli eteläisellä pallonpuoliskolla nähtävissä paljain silmin ja se kirkastui +2.9 magnitudin tähdeksi. Tämä oli Maata lähin ja paljain silmin havaittu supernova liki 400 vuoteen, sillä edellisen kerran supernovan paljain silmin löysi Johannes Kepler vuonna 1604 omasta galaksistamme. Pian jälkeenpäin huomattiin että jo 3 tuntia ennen visuaalisia havaintoja supernovasta oli iskeytynyt yli parikymmenen neutriinon ryöppy eri puolilla maapalloa oleviin neutriinoilmaisimiin. Klo 7.35 UT-aikaa Japanissa Kamiokande II-neutriinokammio havaitsi 11 antineutriinoa, Yhdysvalloissa IMB- neutriinokammio havaitsi 8 antineutriinoa ja Venäjällä Baksanin gallium- germanium-neutriinoteleskooppiin iskeytyi 5 antineutriinoa. Kaikki tämä tapahtui 13 sekunnin sisällä. Näistä neutriinohavainnoista saatiin ylärajat neutriinon massalle ja varaukselle. Supernovaa edeltänyt tähti oli aiemmin puhaltanut tähtituulena materiaa ympärilleen ja nyt se syttyi näkyviin renkaina kun supernovasta leviävä ultraviolettivälähdys ionisoi ne. Syttymisen viiveajasta ja renkaiden koosta voitiin laskea supernovan etäisyys trigonometrisesti. Vuonna 2001 räjähdyksessä leviävä supernova-aines törmäsi sisempään renkaaseen ja se kuumeni, kirkastui ja alkoi säteillä röntgensäteitä. ==Lähteet== == Aiheesta muualla == Luokka:Supernovat Luokka:Suuri Magellanin pilvi
Zweites Buch

Zweites Buch (”Toinen kirja”) on Adolf Hitlerin vuonna 1928 sanelema kirja, jota ei julkaistu hänen elinaikanaan. Teoksessa Hitler täydensi ja tarkensi aiemmin Taisteluni-kirjassa esiintuomiaan näkemyksiään varsinkin Saksan ulkopolitiikasta ja tarpeellisista aluelaajennuksista. Oleellisia muutoksia hänen ajattelussaan ei kirjasta ilmene.Ian Kershaw: Hitler (suom. Ilkka Rekiaro), s. 177, 204. Otava Helsinki 2009. Virikkeenä kirjalle oli Saksan kansallismielisissä piireissä syntynyt paheksunta Italian fasistien pyrkimyksistä italialaistaa pääasiassa saksankielinen Etelä-Tirolin osavaltio. Hitlerin mielestä Saksan tuli olla valmis luopumaan aluevaatimuksistaan Etelä- Tiroliin, sillä liitto fasistisen Italian kanssa oli tarpeellinen. Hän katsoi tarpeelliseksi selvittää tarkemmin näkemystään, sillä keskustelu aiheesta oli noussut uudelleen ja poliittiset kilpailijat olivat syyttäneet häntä petturiksi. Teos laajeni käsittelemään muitakin kansainvälisen politiikan aiheita, muun muassa Yhdysvaltain talousmahtia. Hitler saneli käsikirjoituksen pikaisesti kesällä 1928 puolueensa kustannusjohtajalle Max Amannille vieraillessaan Obersalzbergissa, mutta sitä ei toimitettu julkaisukuntoon. Syyt tähän saattoivat olla taloudelliset, eikä huonosti kaupaksi käyneelle Mein Kampfille ehkä haluttu kilpailijaa. Käsikirjoitusta säilytettiin Hitlerin elinaikana salaisessa paikassa, eikä sen olemassaolosta kerrottu julkisuuteen. Toisen maailmansodan jälkeen se päätyi yhdysvaltalaisille ja julkaistiin lopulta saksaksi vuonna 1961. ==Lähteet== Luokka:Adolf Hitler Luokka:Saksalaiset kirjat Luokka:Propagandakirjat
Kuurinkynnään kansallispuisto

Kuurinkynnään kansallispuisto on luonnonsuojelualue Liettuassa ja Venäjällä, Itämeren kaakkoiskulmalla. Se kattaa osia lähes sata kilometriä pitkästä hiekkaisesta niemestä, Kuurinkynnäästä. Eteläosa niemimaasta kuuluu Venäjän Kaliningradin alueen Zelenogradskin piiriin ja on osa jo neuvostoaikana vuonna 1987 perustettua kansallispuistoa. Pohjoisosa kuuluu Liettuan Klaipėdan läänin Neringan kuntaan. Liettuassa kansallispuisto perustettiin vuonna 1991.Kursiu Nerija National Park Kansallispuiston kotisivu Kansallispuistossa on neljä erillistä suojelualuetta. Puiston korkein dyyni Vecekrugas-dyyni sijaitsee Karvaiciain suojelualueella. Parnidisin alueella on liikkuvia, paljaita dyynejä. Niillä kävelevät ihmiset saavat aikaan pieniä maanvyöryjä, jotka madaltavat dyynejä. Siksi osalla alueesta liikkuminen on kiellettyä. Suurin osa niemimaasta on metsän peitossa. Osalle rantaviivasta istutetaan kaislikkoa estämään eroosiota.Landscape reserves Kansallispuiston kotisivu Kuurinkynnäs on Liettuan ja Venäjän yhteinen kohde Unescon maailmanperintölistalla. Se on suojeltu kulttuuriarvojensa takia esimerkkinä alueesta, jolla ihminen on vaikuttanut maisemaan. == Kuvia == Kuva:Pilkosios kopos1.jpg|Osalla alueesta kävijöille on rakennettu erillisiä polkuja. Kuva:1999-europa-lithuania- Mi694.jpg|Liettualainen postimerkki vuodelta 1999. Kuva:RU058 10.jpg| Venäläinen postimerkki vuodelta 2010. == Lähteet == ==Aiheesta muualla== Luokka:Liettuan kansallispuistot Luokka:Klaipėdan lääni Luokka:Venäjän kansallispuistot
Antônio Maria Mucciolo

Antônio Maria Mucciolo (1. toukokuuta 1923 Castel San Lorenzo – 29. syyskuuta 2012) oli italialaissyntyinen, Brasiliassa uransa luonut roomalaiskatolinen arkkipiispa. Hänet vihittiin papiksi brasilialaiseen Sorocaban hiippakuntaan 4. marraskuuta 1949 ja nimitettiin Barretosin hiippakunnan johtoon 26. toukokuuta 1977. Piispaksi vihkiminen seurasi 15. elokuuta. Pääkonsekraattorina toimi Carmine Rocco, jota avustivat José Melhado Campos ja José Varani.Catholic-Hierarchy.org: Archbishop Antônio Maria Mucciolo 30\. toukokuuta 1989 Mucciolo sai nimityksen Botucatun arkkipiispaksi, jona hän toimi, kunnes jäi eläkkeelle 7. kesäkuuta 2000. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1923 syntyneet Luokka:Vuonna 2012 kuolleet
Pedro Fré

Pedro Fré (30. elokuuta 1924 Cerquilho – 3. huhtikuuta 2014) oli brasilialainen roomalaiskatolinen piispa. Hänet vihittiin redemptoristien papiksi 27. joulukuuta 1950 ja nimitettiin Corumbán hiippakunnan johtoon 28. lokakuuta 1985. Piispaksi konsekroinnin suoritti 5. tammikuuta 1986 Carlo Furno, jota avustivat Geraldo María de Morais Penido ja Ladislau Paz.Catholic- Hierarchy.org: Bishop Pedro Fré, C.SS.R. 2\. joulukuuta 1989 Fré sai nimityksen Barretosin piispaksi, jona hän toimi, kunnes jäi eläkkeelle 20. joulukuuta 2000. == Lähteet == Luokka:Brasilialaiset papit Luokka:Katoliset piispat Luokka:Vuonna 1924 syntyneet Luokka:Vuonna 2014 kuolleet
Luettelo Ranskan Polynesian kunnista

Tämä on luettelo Ranskan Polynesian kunnista. Hallintoalueella on 48 kuntaa. INSEE-koodi Postinumero Kunta 98711 98760 Anaa 98712 98701 Arue 98713 98761 Arutua 98714 98730 Bora Bora 98715 98704 Faa'a 98716 98763 Fakarava 98717 98765 Fangatau 98718 98740 Fatu Hiva 98719 98755 Gambier 98720 98720 Hao 98721 98768 Hikieru 98722 98705 Hitiaa O Te Ra 98723 98741 Hiva Oa 98724 98731 Huahine 98725 98709 Mahina 98726 98769 Makemo 98727 98771 Manihi 98728 98732 Maupiti 98729 98728 Moorea-Maiao 98730 98772 Napuka 98731 98742 Nuku Hiva 98732 98773 Nukutavake 98733 98711 Paea 98734 98712 Papara 98735 98714 Papeete 98736 98716 Pirae 98737 98774 Puka-Puka 98738 98718 Punaauia 98739 98750 Raivavae 98740 98776 Rangiroa 98741 98751 Rapa 98742 98779 Reao 98743 98752 Rimatara 98744 98753 Rurutu 98745 98733 Tahaa 98746 98743 Tahuata 98747 98722 Taiarapu-Est 98748 98722 Taiarapu-Ouest 98749 98781 Takaroa 98750 98735 Taputapuatea 98751 98783 Tatakoto 98752 98726 Teva I Uta 98753 98754 Tubuai 98754 98735 Tumaraa 98755 98784 Tureia 98756 98744 Ua Huka 98757 98745 Ua Pou 98758 98735 Uturoa Ranskan Polynesia *
Freddy Jesús Fuenmayor Suárez

Freddy Jesús Fuenmayor Suárez (s. 6. marraskuuta 1949 Maracaibo) on venezuelalainen roomalaiskatolinen piispa. Hänet vihittiin papiksi Los Tequesin hiippakuntaan 3. huhtikuuta 1976 ja nimitettiin Cabimasin piispaksi 12. maaliskuuta 1994. Piispaksi konsekroinnin suoritti 23. huhtikuuta Pío Bello Ricardo, jota avustivat Ramón Ovidio Pérez Morales ja Mario del Valle Moronta Rodríguez.Catholic-Hierarchy.org: Bishop Freddy Jesús Fuenmayor Suárez Fuenmayor Suárez sai 30. joulukuuta 2004 nimityksen Los Tequesin hiippakunnan johtoon. == Lähteet == Luokka:Venezuelalaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
Gílio Felício

thumb|right|Gílio Felício Gílio Felício (s. 11. marraskuuta 1949 Sério) on brasilialainen roomalaiskatolinen piispa. Hänet vihittiin papiksi Santa Cruz do Sulin hiippakuntaan 11. marraskuuta 1979 ja nimitettiin Säo Salvador da Bahian arkkihiippakunnan vihkipiispaksi sekä Illiberin titulaaripiispaksi 21. tammikuuta 1998. Piispaksi vihkiminen seurasi 3. toukokuuta. Pääkonsekraattorina toimi Lucas Moreira Neves, jota avustivat Aloísio Sinésio Bohn ja José Maria Pires.Catholic-Hierarchy.org: Bishop Gílio Felício Felício sai 11. joulukuuta 2002 nimityksen Bagén hiippakunnan johtoon, ja hänet asetettiin virkaansa 9. maaliskuuta 2003. == Lähteet == Luokka:Brasilialaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
Gerald Isaac Lobo

Gerald Isaac Lobo (s. 12. marraskuuta 1949) on intialainen roomalaiskatolinen piispa. Hänet vihittiin papiksi 5. toukokuuta 1977 ja nimitettiin Shimogan hiippakunnan johtoon 3. joulukuuta 1999. Piispaksi vihkiminen seurasi 20. maaliskuuta 2000. Pääkonsekraattorina toimi Ignatius Paul Pinto, jota avustivat Aloysius Paul D'Souza ja John Baptist Sequeira.Catholic- Hierarchy.org: Bishop Gerald Isaac Lobo == Lähteet == Luokka:Intialaiset katoliset piispat Luokka:Vuonna 1949 syntyneet Luokka:Elävät henkilöt
Makarska

Makarska (, ) on kaupunki Split-Dalmatian piirikunnassa Kroatiassa. Makarskassa asui vuoden 2018 arvion mukaan 14 261 asukasta. == Maantiede == Makarskan keskilämpötila on 17,1 °Chttp://www.dzs.hr/Hrv_Eng/StatInfo/pdf/StatInfo2011.pdf ja vuotuinen sademäärä 1 409,4 mm. == Kuvia alueelta == Kuva:Harbour in Makarska (Croatia) 3.JPG| Kuva:Makarska Town Centre 2.jpg| Kuva:Makarska.jpg| Kuva:Makarska-2010.jpg| Kuva:Makarska Abend IMG 8283.JPG| Kuva:Makarska - panorame.jpg| Kuva:Makarska-bs-001.jpg| Kuva:Park uz Šetalište Dr. Franje Tuđmana, Makarska.jpg|Makarska Puisto == Lähteet == == Aiheesta muualla == * Luokka:Kroatian kaupungit
Eamonn Oliver Walsh

Eamonn Oliver Walsh (s. 1. syyskuuta 1944) on irlantilainen roomalaiskatolinen piispa. Hänet vihittiin papiksi Dublinin arkkihiippakuntaan 13. huhtikuuta 1969 ja nimitettiin sen vihkipiispaksi sekä Elmhaman titualaripiispaksi 7. maaliskuuta 1990. Piispaksi vihkiminen seurasi 22. huhtikuuta. Pääkonsekraattorian toimi Desmond Connell, jota avustivat Emanuele Gerada ja James Kavanagh. Arkkihiippakunnassa tapahtuneeseen lasten hyväksikäyttöön liittyneet Murphy-tutkimukset johtivat Walshin ja toisen vihkipiispan, Raymond Fieldin, eroanomuksiin, jotka paavi Benediktus XVI kuitenkin hylkäsi vuonna 2010.Catholic News Service: Pope will not accept resignation of Dublin auxiliary bishops == Lähteet == Luokka:Irlantilaiset papit Luokka:Katoliset piispat Luokka:Vuonna 1944 syntyneet Luokka:Elävät henkilöt
Célio de Oliveira Goulart

Célio de Oliveira Goulart (14. syyskuuta 1944 Piracema, Minas Gerais – 19. tammikuuta 2018 São João del-Rei, Minas Gerais) oli brasilialainen roomalaiskatolinen piispa. Hänestä tuli fransiskaani 2. helmikuuta 1968, ja hän sai pappisvihkimyksensä 12. heinäkuuta 1969. Hänet nimitettiin Leopoldinan hiippakunnan johtoon 24. kesäkuuta 1998, ja piispaksi vihkiminen seurasi 28. elokuuta. Pääkonsekraattorina toimi Paulo Lopes de Faria, jota avustivat Diogo Reesink ja José Belvino do Nascimento.Catholic-Hierarchy.org: Bishop Célio de Oliveira Goulart, O.F.M. De Oliveira Goulart sai 9. heinäkuuta 2003 nimityksen Cachoeiro do Itapemirimin ja 26. toukokuuta 2010 São João del Rein piispaksi, joksi hänet asetettiin 17. heinäkuuta. == Lähteet == Luokka:Brasilialaiset papit Luokka:Katoliset piispat Luokka:Vuonna 1944 syntyneet Luokka:Vuonna 2018 kuolleet
José Belvino do Nascimento

José Belvino do Nascimento (29. joulukuuta 1932 – 8. tammikuuta 2019) oli brasilialainen roomalaiskatolinen piispa. Hänet vihittiin papiksi 2. joulukuuta 1956 ja nimitettiin Itumbiaran hiippakunnan johtoon 27. kesäkuuta 1981. Piispaksi konsekroinnin suoritti 29. syyskuuta Oscar de Oliveira, jota avustivat José de Lima ja Hélio Gonçalves Heleno. Belvino do Nascimento sai 6. helmikuuta 1987 nimityksen Patos de Minasin koadjuuttoripiispaksi ja 27. helmikuuta 1989 Divinópolisin piispaksi, joksi hänet asetettiin 5. huhtikuuta. Belvino do Nascimento jäi eläkkeelle 11. helmikuuta 2009. == Lähteet == Luokka:Brasilialaiset papit Luokka:Katoliset piispat Luokka:Vuonna 1932 syntyneet Luokka:Vuonna 2019 kuolleet
Supetar

Supetar () on kaupunki Bračin saarella Split-Dalmatian piirikunnassa Kroatiassa. Vuoden 2011 väestönlaskennan mukaan kaupungissa asui 4 074 asukasta. == Lähteet == == Aiheesta muualla == * Supetarin kotisivut Luokka:Kroatian kaupungit
Jonathan Hivert

Jonathan Hivert (s. 23. maaliskuuta 1985 Chambray-lès-Tours) on ranskalainen maantiepyöräilijä. Hän aloitti ammattilaisuransa Crédit Agricole -tallissa 2006–2008, edusti Skil-Shimano-joukkuetta 2009, Saur-Sojasun-tallia 2011–2012, Sojasun-joukkuetta 2013, Belkin Pro Cycling Teamia 2014, Bretagne-Séché Environnement / Fortuneo-Vital Concept -joukkuetta 2015–2016, Direct Énergie -tallia 2017–2020 ja B&B; Hotels - KTM -joukkuetta viimeisinä ammattilaisvuosinaan 2021–2022. == Saavutuksia == Lähteet: Cyclingbase, Cycling Archives ;2008 :Circuit de Lorraine, 1. etapin voitto ;2010 :Grand Prix d'Ouverture La Marseillaise, voitto ;2011 :Vuelta a Andalucía, 2. etapin voitto :Paris–Troyes, voitto :Klasika Primavera, voitto ;2012 :Tour de Romandie, 2. etapin voitto :Tour de Vendée, toinen ;2013 :Étoile de Bessèges, kokonaiskilpailun voitto :Vuelta a Andalucía, 1. ja 2. etapin voitto :GP Kanton Aargau, toinen :Luxemburgin ympäriajo, kokonaiskilpailussa toinen ;2017 :Vuelta a Castilla y León, kokonais- ja pistekilpailun sekä 2. etapin voitto ;2018 :Tour du Haut-Var, kokonais- ja pistekilpailun sekä 1. ja 2. etapin voitto :Pariisi–Nizza, 3. etapin voitto :Tour du Finistère, voitto ;2019 :GP Miguel Indurain, voitto :Vuelta Aragón, 2. etapin voitto == Lähteet == Luokka:Ranskalaiset maantiepyöräilijät Luokka:Vuonna 1985 syntyneet Luokka:Elävät henkilöt
Intian itsenäisyysliike

Intian itsenäisyysliike käsittää liikkeitä, filosofioita ja poliittisia organisaatioita joiden päämääränä oli ensin päättää Englannin Itä-Intian kauppakomppanian ja myöhemmin brittihallinto nykyisten Intian, Bangladeshin, Pakistanin ja Myanmarin alueella. Itsenäisyysliikkeen aikana järjestettiin moninaisia kansallisia ja alueellisia kampanjoita, agitaatioita sekä rauhanomaisia että väkivaltaisia pyrkimyksiä itsenäisyyteen. Rammohan Roy kehitti modernin koulutusjärjestelmän Intiaan. Swami Vivekananda vei maan rikasta kulttuuria länteen 1800-luvun lopulla. Moni maan 1800- ja 1900-lukujen poliittisista johtajista, mukaan lukien Mahatma Gandhi ja Netaji Subhas Chandra Bose, saivat vaikutteita Vivekanandan opeista. Itsenäisyystaistelun viime vaiheet 1920-luvulta eteenpäin käsittivät Gandhin väkivallattoman vastarinnan ja kansalaistottelemattomuuden periaatteita sekä Muhammad Ali Jinnahin perustuslaillisen taistelun vähemmistöjen oikeuksista ja lukuisia muita kampanjoita. == Aiheesta muualla == Luokka:Kolonialismi Luokka:Intian historia Luokka:Bangladeshin historia Luokka:Pakistanin historia Luokka:Myanmarin historia Luokka:Seulonnan keskeiset artikkelit
Liège–Bastogne–Liège 2012

Liège–Bastogne–Liège 2012 oli järjestyksessään 98. maantiepyöräilyn Liège–Bastogne–Liège-kilpailu. Se käytiin 257,5 kilometrin reitillä Liègestä Bastognen kautta Ans'iin 22. huhtikuuta 2012. Maksim Iglinski voitti kilpailun ohitettuaan irtiotossa olleen Vincenzo Nibalin runsas kilometri ennen maalia. Enrico Gasparotto sijoittui kolmanneksi. == Tulokset == Lähde: Cyclingnews Ajaja Maa Joukkue Aika 1 Maksim Iglinski Astana Team 6.43.52 2 Vincenzo Nibali Liquigas-Cannondale + 21 3 Enrico Gasparotto Astana Team + 36 4 Thomas Voeckler Team Europcar + 36 5 Daniel Martin Garmin-Barracuda + 36 6 Bauke Mollema Rabobank + 36 7 Samuel Sánchez Euskaltel-Euskadi + 36 8 Michele Scarponi Lampre-ISD + 36 9 Ryder Hesjedal Garmin-Barracuda + 36 10 Jelle Vanendert Lotto-Belisol + 36 == Osallistuneet joukkueet == Kilpailussa olivat mukana seuraavat 25 joukkuetta: *UCI Pro -joukkueet: Ag2r-La Mondiale, Astana Team, BMC Racing Team, Euskaltel-Euskadi, FDJ-BigMat, Garmin-Barracuda, GreenEDGE Cycling, Katjuša, Lampre-ISD, Liquigas-Cannondale, Lotto-Belisol, Team Movistar, Omega Pharma-Quick Step, Rabobank, RadioShack-Nissan-Trek, Team Saxo Bank, Team Sky, Vacansoleil-DCM. *UCI Continental Circuits -joukkueet: Accent.jobs-Willems veranda's, Argos-Shimano, Team Europcar, Landbouwkrediet- Euphony, Saur-Sojasun, Team Type 1 - Sanofi, Topsport Vlaanderen-Mercator == Lähteet == Luokka:Pyöräilykausi 2012 Luokka:Liège–Bastogne–Liège
Porin Veto

Porin Veto on vuonna 1933 perustettu urheiluseura. Sen lajivalikoimaan kuuluvat nykyään voimistelu, kuntolentopallo ja muita kuntourheilulajeja. Aikaisemmin Porin Vedon ohjelmaan on kuulunut myös muita palloilulajeja. ==Jalkapallo ja pesäpallo== Jalkapalloa Porin Veto pelasi parhaimmillaan kolmanneksi korkeimmalla sarjatasolla Aluesarjassa 1950- ja 1960-lukujen vaihteessa. Pesäpallossa Veto esiintyi vuosina 1949 – 1959 Suomensarjassa, joka tuolloin oli Mestaruussarjan jälkeen toiseksi korkein sarjataso. ==Koripallo== Porin Vedon menestyksekkäin palloilulaji oli koripallo. Miesten edustusjoukkue pelasi SM-sarjassa yhteensä viisi kautta; 1952, 1960, 1962, 1962/1963 ja 1964/1965. Vedon naisten joukkue oli yksi 1940- ja 1950-lukujen parhaita seuroja Suomessa. Se voitti yhden Suomen mestaruuden ja kolme SM- hopeaa. Kotiottelunsa Veto pelasi aluksi Rautatienpuistokadulla sijainneessa Poikien ammattikoulun salissa, joka nykyään toimii Palmgren-opiston konserttitilana sekä myöhemmin Porin suomalaisen yhteislyseon salissa. Nimekkäin seurassa esiintynyt koripalloilija on valmentajalegenda Eero Saarinen, joka aloitti pääsarjauransa Vedossa kaudella 1964/1965. Myös Pekka Markkanen on Porin Vedon kasvatti. ===Saavutukset=== *Naisten Suomen mestari 1951 *Naisten SM-hopeaa 1949, 1950, 1952 *Naisten SM-pronssia 1953 (epävirallinen, pronssiottelua ei pelattu) ===Entisiä pelaajia=== *Anja Lamminpää *Eero Saarinen == Lähteet == *Suomen Koripalloliiton nettipalvelu ===Viitteet=== == Aiheesta muualla == *Porin Vedon kotisivut Luokka:Suomalaiset urheilun yleisseurat Luokka:Suomalaiset koripalloseurat Luokka:Porilaiset urheiluseurat Luokka:Vuonna 1933 perustetut urheiluseurat
Judon Euroopan-mestaruuskilpailut 2012

Judon Euroopan-mestaruuskilpailut 2012 olivat järjestyksessään 61. judon Euroopan-mestaruuskilpailut. Ne käytiin Traktor Arenalla Tšeljabinskissä, Venäjällä 26.–29. huhtikuuta 2012. Kilpailujen ohjelmassa oli seitsemän painoluokkaa ja joukkuekilpailu sekä miehille että naisille. == Mitalistit == Lähde: eurojudo2012.ru === Miehet === Sarja Kultaa Hopeaa Pronssia –60 kg Beslan Mudranov Hovhannes Davtjan Jeroen Mooren Amiran Papinašvili –66 kg Alim Gadanov Tomasz Kowalski Rok Drakšič Laša Šavdatuašvili –73 kg Ugo Legrand Volodymyr Soroka Dex Elmont Iosef Palelašvili –81 kg Siražudin Magomedov Murat Habaširov Joachim Bottieau Konstantins Ovšinnikovs –90 kg Varlam Liparteliani Grigori Sulemin Andrei Kazusenok Christophe Lambert –100 kg Ariel Zeevi Levan Žoržoliani Elmar Gasimov Zafar Mahmadov +100 kg Aleksandr Mihailin Barna Bor Marius Paškevičius Janusz Wojnarowicz Joukkuekilpailu === Naiset === Sarja Kultaa Hopeaa Pronssia –48 kg Alina Alexandra Dumitru Charline Van Snick Éva Csernoviczki Laetitia Payet –52 kg Andreea Stefania Chitu Natalja Kuzjutina Mareen Kraeh Romy Tarangul –57 kg Telma Monteiro Ioulietta Boukouvala Automne Pavia Miryam Roper –63 kg Gévrise Émane Yarden Gerbi Clarisse Agbegnenou Alice Schlesinger –70 kg Edith Bosch Katarzyna Klys Juliane Robra Rasa Sraka –78 kg Abigél Joó Audrey Tcheumeo Maryna Pryštšepa Anamari Velenšek +78 kg Jelena Ivaštšenko Lucija Polavder Karina Bryant Belkis Zehra Kaya Joukkuekilpailu == Lähteet == Luokka:Judon Euroopan-mestaruuskilpailut Luokka:Venäjän urheilu Luokka:Vuoden 2012 urheilu
Con Conrad

Conrad K. Dober, paremmin tunnettu taiteilijanimellään Con Conrad (18. kesäkuuta 1891 New York – 28. syyskuuta 1938 Van Nuys), oli yhdysvaltalainen populaarimusiikin säveltäjä. Conrad oppi nuorena soittamaan pianoa ja aloitti uransa säestämällä mykkäelokuvia Harlemissa. Hän esiintyi myöhemmin myös vaudevillessä ja pääsi esiintyjäryhmän mukana kiertueelle Eurooppaan ja eri puolille Yhdysvaltoja. Laulunkirjoittajana hänen ensimmäinen julkaisunsa oli vuoden 1912 ”Down in Dear Old New Orleans”. Ammatikseen hän alkoi kirjoittaa lauluja vuonna 1918. Hänen ensimmäinen hittinsä oli vuoden 1920 ”Margie”, jota seurasivat muun muassa ”Singin’ the Blues”, ”Ma, He’s Making Eyes at Me” ja ”Memory Lane”. Vuodesta 1923 1920-luvun loppupuolelle Conrad sävelsi musiikkia Broadway-tuotantoihin. Hänen musiikkiaan esitettiin muun muassa näytelmissä Moonlight, Betty Lee, Kitty’s Kisses, Americana ja Take the Air. 1920-luvun lopulla hän muutti Hollywoodiin, jossa oli alkamassa äänielokuvan aikakausi. Hän osallistui useiden elokuvien musiikin tekemiseen. Conrad ja Herb Magidson voittivat vuonna 1934 ensimmäisinä parhaan laulun Oscar-palkinnon elokuvaan Continental – hupainen avioero kirjoittamallaan kappaleella ”The Continental”. Conrad kuoli Van Nuysissa, Kaliforniassa vuonna 1938. == Lähteet == Luokka:Vuonna 1891 syntyneet Luokka:Vuonna 1938 kuolleet Luokka:Yhdysvaltalaiset säveltäjät Luokka:Oscar-palkinnon saajat Luokka:Songwriters Hall of Fame
Roger Cook

Roger Frederick Cook (s. 19. elokuuta 1940 Bristol) on englantilainen muusikko ja laulunkirjoittaja. Cook aloitti laulamisen kirkkokuorossa ollessaan 11-vuotias. Ensimmäisen oman kappaleensa hän kirjoitti vuonna 1958. Hän esiintyi nuoruudessaan lauluyhtyeissä ja nauhoitti 1950-luvun lopulla The Sapphires -ryhmän kanssa. Hän lauloi myös The Londons -yhtyeessä, duona Jill Stevensin kanssa ja myöhemmin liittyi yhtyeeseen The Kestrels, jossa tutustui bristolilaiseen laulunkirjoittaja Roger Greenawayhin. Cook ja Greenaway alkoivat kirjoittaa musiikkia yhdessä vuonna 1965. The Fortunes -yhtye nosti heidän ”You’ve Got Your Troubles” -kappaleensa Britannian ja Yhdysvaltojen top 10:een. Yhtye nauhoitti myöhemmin myös Cookin ja Greenawayn sävellyksen ”This Golden Ring”. Vuonna 1966 Cook ja Greenaway nauhoittivat David and Jonathan -nimisenä lauluduona menestyneen cover-version The Beatlesin kappaleesta ”Michelle”. He nauhoittivat samana vuonna myös oman kappaleensa ”Lovers of the World Unite”, josta tuli hitti Britanniassa. He lopettivat David and Jonathan -nimellä esiintymisen vuonna 1968. Cook nauhoitti 1960-luvun lopulla sooloartistina nimellä Roger James Cooke. Hän lauloi myös Blue Mink -yhtyeessä vuodesta 1969 lähtien ja kirjoitti yhä musiikkia muille artisteille yhdessä Greenawayn kanssa. Muun muassa White Plainsin ”My Baby Loves Lovin’” ja Andy Williamsin ”Home Lovin’ Man” muodostuivat hiteiksi Britanniassa. Cookin ja Greenawayn vuonna 1971 Coca-Colalle tekemä mainossävellys ”I’d Like to Teach the World to Sing (In Perfect Harmony)” nousi New Seekersin esittämänä Britannian listaykköseksi. Kappaleen nauhoitti myös The Hillside Singers. Seuraavana vuonna Cook ja Greenaway saavuttivat uransa suurimman menestyksen Yhdysvalloissa The Holliesin esittämällä ja yhtyeen laulaja Allan Clarken kanssa kirjoitetulla kappaleella ”Long Cool Woman (in a Black Dress)”. Vuonna 1975 Cook lopetti yhteistyön Greenawayn kanssa ja muutti Yhdysvaltoihin. Hän innostui Nashvillessä countrymusiikista ja kirjoitti Bobby Woodin kanssa Crystal Gaylelle listaykköseksi nousseen laulun ”Talking in Your Sleep” vuonna 1978. Vuonna 1980 Don Williams nosti Cookin ja Sam Hoganin kirjoittaman kappaleen ”I Believe in You” country-listan kärkeen. Cook kirjoitti Williamsille myös kappaleet ”Miracles” ja ”Love Is on a Roll”, joista jälkimmäinen nousi listaykköseksi vuonna 1983. Cook kuitenkin kirjoitti yhä vähemmän musiikkia 1980-luvun lopulle tultaessa. Cook julkaisi kitaristi- laulaja Hugh Cornwellin ja kitariti Andy Westin kanssa albumin CCW vuonna 1992. Vuonna 1997 hän kirjoitti Eddie Killagonin kanssa hittikappaleen ”One Night at a Time” laulaja George Straitille. Cook valittiin vuonna 1997 ensimmäisenä englantilaisena Nashville Songwriters Hall of Fameen, ja vuonna 2009 hänet ja Roger Greenaway valittiin Songwriters Hall of Fameen. == Lähteet == Luokka:Vuonna 1940 syntyneet Luokka:Elävät henkilöt Luokka:Brittiläiset laulajat Luokka:Brittiläiset lauluntekijät Luokka:Songwriters Hall of Fame
Roger Greenaway

Roger Greenaway (s. 23. elokuuta 1938 Bristol) on englantilainen muusikko ja lauluntekijä, joka tunnetaan etenkin yhteistyöstään Roger Cookin kanssa. Greenaway aloitti muusikon uransa varusmiespalveluksen suorittamisen jälkeen bristolilaisissa lauluyhtyeissä The Beltonaires ja The Kestrels. Jälkimmäisessä yhtyeessä hän tapasi Roger Cookin, jonka kanssa hän alkoi kirjoittaa kappaleita toisille esittäjille. Birminghamilainen yhtye The Fortunes nauhoitti Cookin ja Greenawayn kappaleen ”You’ve Got Your Troubles” (1965), ”This Golden Ring” (1966) ja ”Freedom Come Freedom Go”. Samaan aikaan Cook ja Greenaway alkoivat nauhoittaa lauluduona nimellä David and Jonathan. Heidän cover-versionsa The Beatlesin kappaleesta ”Michelle” nousi hitiksi vuonna 1966. Toinen duon hitti oli heidän itse säveltämänsä ”Lovers of the World Unite”, joka nousi Britanniassa top 10:een. David and Jonathanin lisäksi Greenaway on esiintynyt laulajana yhtyeissä Brotherhood of Man ja The Pipkins. Greenaway kirjoitti Cookin ja muiden lauluntekijöiden kanssa kappaleita muun muassa Gene Pitneylle, Engelbert Humperdinckille ja Andy Williamsille. Hän teki myös mainoslauluja televisioon. Suosituimmaksi hänen tekemistään mainoskappaleista – ja samalla Cookin ja Greenawayn uran menestyneimmäksi sävellykseksi – nousi Coca-Colan mainosmusiikiksi kirjoitettu ”I’d Like to Teach the World to Sing (In Perfect Harmony)” vuonna 1971. Kappaleen ovat nauhoittaneet Hillside Singers ja New Seekers ja sitä on myyty yhteensä yli 10 miljoonaa kappaletta. Greenaway teki mainoslauluja myös muun muassa Jacob’s Club -keksimerkille, ASDA-tavarataloketjulle ja British Gasille. 1970-luvulla Greenaway ja Cook kirjoittivat musiikkia muun muassa The Holliesille (”Long Cool Woman (in a Black Dress)”, 1971), The Driftersille ja David Dundasille. Greenaway työskenteli myös musiikkituottajana. Roger Cook muutti Yhdysvaltoihin 1970-luvun puolivälissä. Yhteistyön päättymisen jälkeen Greenaway on säveltänyt Tom Jonesille kappaleen ”Say You’ll Stay Until Tomorrow” ja Crystal Gaylelle ”It’s Like We Never Said Goodbye”. 1980-luvulta eteenpäin hän ei enää ole säveltänyt aktiivisesti. Hän on toiminut Britannian Performing Right Societyn johtokunnan puhemiehenä ja yhdysvaltalaisen ASCAPin varatoimitusjohtajana. Greenawayn tuotannosta on suomennettu useita kappaleita. Hänen sävellyksensä ”Every Little Move She Makes” tunnetaan suomeksi nimellä ”Elämältä kaiken sain” (suom. san. Vexi Salmi). == Lähteet == Luokka:Vuonna 1938 syntyneet Luokka:Elävät henkilöt Luokka:Brittiläiset laulajat Luokka:Brittiläiset lauluntekijät Luokka:Songwriters Hall of Fame
Eau Clairen piirikunta

Eau Claire on piirikunta Yhdysvaltojen Wisconsinin osavaltiossa. Sen hallinnollinen keskus on Eau Claire. Piirikunnan asukasmäärä on 98 736 (2010).U.S. Census Bureau: Eau Claire County, Wisconsin ==Lähteet== ==Aiheesta muualla== * Eau Claire County Luokka:Wisconsinin piirikunnat
Juhani Laisi

Juhani Laisi (s. 25. marraskuuta 1951 Vehkalahti) on aikido-opettaja. Laisi on aloittanut aikidon harjoittelun Helsingin Meido-kanilla 70-luvun alussa. Helsingissä aikido-treenejä ohjasi tuolloin Ismo Päiviö. Laisi graduoi Ichimura-senseille aikidon shodanin 1975, nidanin 1977 ja sandanin 1980 ja Kobayashi-senseille yondanin 1989. Tero Laaksonen, Kamppailijoita dojoilta tatamilta. 1992 sivut 77-80. Vuonna 2010 Laisille myönnettiin ensimmäisenä suomalaisena aikidokana shihan-arvonimi. Japanin Hombu-dojolla 12. tammikuussa 2014 pidetyssä Kagamibiraki-seremoniassa Juhani Laisi sai aikikai-aikidossa 7. danin vyöarvon.Suomen Aikidoliiton kotisivu/Uutisia Juhani Laisi on myös Suomen nk. Grand Old Man. Hän on toinen Suomen shihan-tasoisista aikido- opettajista ja yksi harvoista jolle on myönnetty korkea 7. danin arvo. Aikidon ammattilaisena hän opettaa kahdessa seurassa ja sen lisäksi jatkuvasti aikidoseminaareissa Suomessa ja ulkomailla. == Lähteet == * *Kimusubi Ry:n kotisivu === Viitteet === Luokka:Suomalaiset aikidokat Luokka:Vuonna 1951 syntyneet Luokka:Elävät henkilöt
Laitilan Jyske

Laitilan Jyske r.y. (LaJy) on vuonna 1911 Laitilassa perustettu urheiluseura. Jyske on yleisseura, jossa voi harrastaa monia eri lajeja kuntoliikunnasta kilpaurheiluun. Lajijaostoja seurassa on yksitoista ja jäseniä seurassa on noin 1 200\. Virallisina lajeina seurassa ovat hiihto, jalkapallo, jääkiekko, ringette, koripallo, pesäpallo, salibandy, suunnistus, uinti ja yleisurheilu. Lisäksi seuralla on naisjaosto ja sen alaisuudessa toimii urheilukoulu. == Pesäpallo == Pesäpallossa Laitilan Jyskeen naisten edustusjoukkue pelaa kaudella 2019 Suomen kolmanneksi korkeimmalla sarjatasolla: Suomensarjassa. Jyske tekee yhteistyötä raumalaisen Superpesis-seura Feran kanssa. Jyske nousi Ykköspesikseen kaudeksi 2013 ja sijoittui ensimmäisellä kaudellaan neljänneksi. === Junioritoiminta === Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä B-tytöt B-tytöt C-tytöt B-tytöt C-tytöt D-tytöt E-pojat D-tytöt E-pojat E-tytöt D-tytöt F-tytöt E-tytöt D-tytöt F-tytöt E-tytöt Yhteensä: Yhteensä: Yhteensä: 20 F-tytöt E-tytöt == Laitilan Jyskettä edustaneita urheilijoita == * Sinikka Tyynelä (nyk. Kontu), yleisurheilija * Joni Vainio-Kaila, yleisurheilija * Krista Uusi-Kinnala, yleisurheilija * Jere Friberg, jääkiekkoilija * Sini Kiiski, keihäänheittäjä * Aleksi Saarela, jääkiekkoilija * Ilkka Saarela, jääkiekkoilija *Antti Saarela, jääkiekkoilija * Pasi Saarela, jääkiekkoilija * Markus Seikola, jääkiekkoilija * Mikael Vuorio, jääkiekkoilija * Susanna Tapani, jääkiekkoilija == Organisaatio == * Puheenjohtaja: Ilkka Vuorela * Varapuheenjohtaja: Mikko Kareniemi * Sihteeri: Marja Heikkilä * Taloudenhoitaja: Eeva Korte-Hemmilä * Raija Simola * Riku Suvanto * Mikko Rinne * Rami Hyytiä * Sari Koski * Arttu Hannula * Susanna Aulin == Lähteet == ==Aiheesta muualla== * Laitilan Jyske Luokka:Laitila Luokka:Suomalaiset urheilun yleisseurat Luokka:Vuonna 1911 perustetut urheiluseurat
Atsidi

Atsidi on anioni, jonka kaava on N3−. Se on pysymättömän vetyatsidin konjugaattiemäs. Myös ioniyhdisteitä, jotka sisältävät anioninaan atsidi- ionin, ja eräitä molekyyliyhdisteitä kutsutaan atsideiksi. Atsidiryhmän sisältäviä orgaanisia yhdisteitä nimitetään orgaanisiksi atsideiksi.Thierry Muller & Stefan Bräse: Azides, Kirk-Othmer Encyclopedia of Chemical Technology, John Wiley & Sons, New York, 2012 Teoksen verkkoversio Viitattu 27.4.2012 == Ominaisuudet == Atsidianioni on rakenteeltaan lineaarinen ja isoelektroninen hiilidioksidin ja dityppimonoksidin kanssa. Kaikki typpiatomien väliset sidokset ovat 116 pm pitkiä. Kemialliselta käyttäytymiseltään se muistuttaa halogenidi-ioneja ja se kuuluukin pseudohalogeeneihin. Se muistuttaa esimerkiksi kloridi-ionia ja muodostaa samantapaisia kompleksiyhdisteitä. Atsidit muistuttavat klorideja myös siinä suhteessa, että esimerkiksi hopeakloridi ja hopea-atsidi ovat molemmat veteen niukkaliukoisia yhdisteitä. Ionisidoksellisten metalliatsidien lisäksi tunnetaan myös molekyyliyhdisteitä, joissa atsidiryhmä on sitoutunut halogeeniin tai johonkin muuhun epämetalliin, kuten typpeen tai booriin. Kevyen metallin sisältävät atsidit, kuten natriumatsidi, ovat kohtalaisen stabiileja, mutta raskasmetalliatsidit räjähtävät helposti. Tämän vuoksi muun muassa lyijyatsidia käytetään aloiteräjähteenä. Atsideita valmistetaan tyypillisesti natriumatsidin ja metallisuolan välisellä reaktiolla. == Lähteet == == Aiheesta muualla == Luokka:Typpiyhdisteet Luokka:Anionit
Kajaanin Pallokerho

Kajaanin Pallokerho ry on pesäpallon erikoisseura Kajaanista. Joukkueen nimestä käytetään lyhennystä KPK. Naisten edustusjoukkue nousi kaudeksi 2016 Superpesikseen. KPK:n pelipuvun väritys on sini-valkoinen. KPK pelaa kotiottelunsa liikuntapuiston kentällä Kajaanin keskustassa. Kauden 2017 päätteeksi Kajaanin Pallokerho ilmoitti luopuvansa Superpesiksen sarjapaikasta.http://www.pesis.fi/superpesis/naiset/?x2333789=32589652 Pääsarjasta luopumisen jälkeen KPK:n edustusjoukkue pelasi kaudella 2018 Naisten Suomensarjan pohjoislohkossa. Suomensarjakauden päätteeksi KPK voitti nousukarsinnassa Lapuan Virkiän otteluvoitoin 2-0 ja nousi kaudelle 2019 Naisten Ykköspesikseen. == Junioritoiminta == Pesäpallon junioreiden SM- mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä A-pojat A-pojat B-tytöt C-pojat B-tytöt C-pojat B-tytöt C-tytöt E-pojat C-tytöt E-pojat F-pojat Yhteensä: Yhteensä: Yhteensä: 12 == Palkinnot ja huomionosoitukset == === Naisten Itä–Länsi-valinnat === * Iina Lehtinen (2016) * Laura Karjalainen (2017) * Riikka Karppinen (2017) == Lähteet == Luokka:Pesäpalloseurat Luokka:Kajaanilaiset urheiluseurat